Diari Oficial de la Generalitat Valenciana


Sumari del DOGV 3361, del 29-10-1998 (1998/8294)

Notificació de l'acord de la Comissió Tècnica del Joc sobre la sol·licitud formulada per la mercantil Expendedoras Auce, SL.
----------------------------------------------------------------------------------------------------------------------------

### Dades del document

Número de DOGV
:   3361

Data del DOGV
:   29-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8294


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació de l'acord de la Comissió Tècnica del Joc sobre la sol·licitud formulada per la mercantil Expendedoras Auce, SL. [1998/Q8294]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es notifica a la persona interessada que a continuació s'expressa l'acord següent:
  
«Vista la sol·licitud presentada pel senyor Aureliano López Olmo, en nom i representació de la mercantil Expendedoras Auce, SL, amb domicili a efectes de notificació al carrer de Llanera de Ranes, número 15, porta 25, de València, amb els següents:
  
Antecedents de fets
  
1. Que en al seu moment tingué entrada la sol·licitud esmentada en aquest organisme, en la qual se sol·licitava l'exclusió de l'àmbit d'aplicació del Reglament de Màquines Recreatives i de Atzar de la Comunitat Valenciana, de la màquina model expenedora de pins i regals, basant-se en el fet que aquesta només expedeix pins i regals per l'empresa sol·licitant.
  
Fonaments de dret
  
1. Que aquesta Comissió Tècnica del Joc és competent per a resoldre l'afer a què es contrau el present expedient, que està determinat pell que estableix el Decret 25/1985, de 25 de juliol, que assigna a aquesta Conselleria les competències en matèria de jocs; el Decret 28/1997, de 26 de febrer, del Govern Valencià, que aprova el Reglament Orgànic i Funcional de la Conselleria d'Economia, Hisenda i Administració Pública, així com la Llei 4/1988, de 3 de juny, del Joc de la Comunitat Valenciana i el Decret 76/1993, de 28 de juny, del Govern Valencià, pel qual s'aprova el Reglament de Màquines Recreatives i d'Atzar.
  
2. Que la màquina de la qual es pretén l'exclusió de l'àmbit del Reglament de Màquines Recreatives i d'Atzar d'aquesta Comunitat Valenciana, no es pot enquadrar dins de l'article 2 del reglament esmentat, ja que l'article no pot ser identificat totalment des de l'exterior per l'usuari, i no està perfectament determinat l'article que s'obté en cada acció, ja que l'objecte que es lliura no pot ser elegit per l'usuari (article 5.2.c i d del vigent reglament).
  
D'això, es desprén que la màquina de la qual se sol·licita l'exclusió del Reglament de Màquines Recreatives i d'Atzar de la Comunitat Valenciana, no compleix els requisits per a això, segons ha quedat exposat en el paràgraf primer del present fonament jurídic, i ha de considerar-se com a màquina de tipus B.
  
Vistos els textos legals esmentats i els altres de pertinent aplicació, la Comissió Tècnica del Joc en la reunió de data 18 de desembre de 1997, acorda:
  
Desestimar la sol·licitud d'exclusió de l'àmbit del Reglament de Màquines Recreatives i d'Atzar (Decret 76/1993) de la màquina denominada expenedora de pins i regals formulada per la mercantil Expendedoras Auce, SL. Per tant, queda prohibida la seua instal·lació i explotació en aquesta comunitat autònoma.
  
València, 18 de desembre de 1997.- La presidenta de la Comissió Tècnica del Joc.»
  
S'expedeix aquest edicte per a la notificació a la persona interessada i se li comunica que podrà interposar recurs ordinari, previ al contenciós administratiu, davant el conseller d'Economia, Hisenda i Administració Pública, d'acord amb el que estableixen els article 107 i següents de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en el termini d'un mes comptat a partir de la publicació d'aquest edicte